PRIENŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

Dėl PRIENŲ RAJONO SAVIVALDYBĖS ADMINISTRACIJOS ARCHITEKTŪROS IR URBANISTIKOS SKYRIAUS TEIKIAMŲ ADMINISTRACINIŲ PASLAUGŲ TEIKIMO APRAŠYMŲ PATVIRTINIMO

2022 m. lapkričio 16 d. Nr. A3-1037

Prienai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Viešųjų ir administracinių paslaugų teikimo aprašymų rengimo tvarkos aprašu, patvirtintu Lietuvos Respublikos vidaus reikalų ministro 2009 m. gruodžio 1 d. įsakymu Nr. 1V-644 „Dėl viešųjų ir administracinių paslaugų teikimo aprašymų rengimo tvarkos aprašo patvirtinimo“:

1. T v i r t i n u pridedamus:

1.1. Leidimo įrengti išorinę reklamą ar keisti spalvinį ar grafinį jos vaizdą savivaldybės teritorijoje išdavimo, galiojimo panaikinimo aprašymą;

1.2. Statybą leidžiančių dokumentų išdavimo, galiojimo sustabdymo, galiojimo sustabdymo panaikinimo arba galiojimo panaikinimo aprašymą;

1.3. Teritorijų planavimo dokumentų įregistravimo Teritorijų planavimo dokumentų registre aprašymą;

1.4. Informacijos apie numatomų teritorijų planavimą pareiškėjo prašymu priėmimo ir skelbimo savivaldybės interneto svetainėje visuomenės informavimo tikslais aprašymą;

1.5. Informacijos apie numatomų statinių projektavimą priėmimo ir paskelbimo visuomenės informavimo tikslais aprašymą;

2. N u r o d a u Prienų rajono savivaldybės administracijos Bendrojo skyriaus vyriausiajai specialistei Dianai Martusevičienei šio įsakymo 1 punkte nurodytus paslaugų teikimo aprašymus paskelbti Savivaldybės interneto svetainėje ir Teisės aktų registre.

3. P r i p a ž į s t u netekusiu galios Prienų rajono savivaldybės administracijos direktoriaus 2018 m. liepos 9 d. įsakymą Nr. A3-503 „Dėl Prienų rajono savivaldybės administracijos architektūros ir urbanistikos skyriaus teikiamų administracinių paslaugų teikimo aprašymų patvirtinimo“.

Šis įsakymas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Administracijos direktorė	Jūratė Zailskienė